Þorgerður Katrín Gunnarsdóttir , fyrrverandi varaformaður Sjálfstæðisflokksins og fyrrverandi menntamálaráðherra , spyr að því á Twitter rétt í þessu hvort ríkisstjórn Íslands þori ekki „ með sinn trausta þingmeirihluta “ að fara með Evrópusambandsmálin fyrir utanríkismálanefnd þingsins og svo Alþingi Íslendinga . Þorir ríkisstjórnin ekki með sinn trausta þingmeirihluta að fara með ESB-málið fyrir Utanríkismálanefnd og Alþingi Íslendinga ? #kjarkleysi Eins og greint var frá í kvöld hefur ríkisstjórn Íslands ákveðið að tilkynna Evrópusambandinu að hún líti svo á að Ísland sé ekki lengur í hópi umsóknarríkja um aðild að ESB . Gunnar Bragi Sveinsson utanríkisráðherra afhenti utanríkisráðherra Lettlands , sem fer með formennsku í ESB nú um stundir , bréf þess efnis á fundi þeirra í dag . Gunnar Bragi segir sjálfur á Facebook að ný stefna ríkisstjórnarinnar yfirtaki skuldbindingar fyrri ríkisstjórnar í aðildarferlinu . Hann svaraði ekki spurningu fréttamanns RÚV um það hvort ekki hefði átt að fara með málið í gegnum þingið . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .